[{"text_idx": "#000001", "text": "Read this page in English"}, {"text_idx": "#000002", "text": "Mae ein hyfforddiant ar gyfer ysgolion a cholegau yn darparu staff a\u0302\u2019r sgiliau a\u2019r hyder i greu amgylchedd dysgu cynhwysol ar gyfer disgyblion lesbiaidd, hoyw, deurywiol, trawsrywiol, neu rai sy\u2019n cwestiynu. Mae EACH yn darparu hyfforddiant ac ymgynghoriaeth ar faterion LHDT+ i Uwch Dimau Rheoli, ymarferwyr ystafell ddosbarth, staff bugeiliol a chymorth dysgu, llywodraethwyr a phobl broffesiynol eraill sydd a\u0302 dyletswydd gofal tuag at bobl ifanc."}, {"text_idx": "#000003", "text": "Trwy ddefnyddio\u2019n hadnoddau gwrth-fwlio, canllawiau polisi a chynlluniau gwersi, byddwch yn canfod dulliau positif ac adeiladol o gefnogi disgyblion, myfyrwyr a staff, gan herio bwlio homoffoboig, deuffobig a thrawsffobig."}, {"text_idx": "#000004", "text": "Mae EACH yn cynllunio rhaglenni pwrpasol sy\u2019n blaenoriaethu anghenion a gofynion unigol eich ysgol, academi neu goleg."}, {"text_idx": "#000006", "text": "Mae darparu addysg rhyw a pherthnasoedd sy\u2019n cynnwys materion LHDT+ yn gam hanfodol tuag at greu awyrgylch agored sy\u2019n cydymffurfio a\u0302\u2019r gyfraith yn eich ysgol, academi, neu goleg. Rydym yn cynnig cyrsiau sydd wedi\u2019u teilwra ar gyfer lleoliadau cynradd, uwchradd a thrydyddol, gan baratoi cyfranogwyr i gyflenwi\u2019r cwricwlwm mewn ffordd sy\u2019n cydnabod ac yn cynnwys pobl LHDT+. Dylai cyfranogwyr adael ein sesiynau:"}, {"text_idx": "#000007", "text": "Gyda\u2019r hyder i ddefnyddio termau perthnasol ac addas i ddisgrifio rhywioldeb a hunaniaeth o ran rhyweddYn barod i gwrdd a\u0302 gofynion statudol dyletswyddau cydraddoldeb newydd o Hydref 2019 ymlaenYn wybodus ynghylch materion diogelu ac yn barod ar gyfer Estyn ac arolygiadau eraillYn hyderus i ddefnyddio amryw o adnoddau i gefnogi addysgu am rywioldeb a hunaniaeth o ran rhyweddYn barod i ddiweddaru deunydd presennol, polisi\u0308au a dulliau o fewn eu lleoliadau, yn unol a\u0302 disgwyliadau Addysg Rhyw a Pherthnasoedd yn y dyfodolYn barod i ymateb i gwestiynau disgyblion, rhieni, cydweithwyr, llywodraethwyr, ymddiriedolwyr a\u2019r gymuned ehangach."}, {"text_idx": "#000008", "text": "Diolch unwaith eto am yr hyfforddiant arbennig sydd wedi sbarduno sawl sgwrs wych."}, {"text_idx": "#000010", "text": "Rwyf wedi magu hyder o ran deall y berthynas gymhleth rhwng rhyw, rhywedd a rhywioldeb. Rwyf nawr am fod mor gynhwysol a\u0302 phosib yn fy stafell ddosbarth."}, {"text_idx": "#000011", "text": "Roedd e\u2019n gyflwyniad arbennig o dda. Dysgais lawer ac ro\u2019n i\u2019n synnu cyn lleied o\u2019n i\u2019n ei wybod am y cyfreithiau newydd sydd ar gael erbyn hyn ar gyfer materion LHDT+. Rwy\u2019n falch fy mod wedi dod. Diolch."}, {"text_idx": "#000012", "text": "Gwybodaeth dda a chlir. Roedd yr hyfforddiant yn wych ac roedd yn darparu gwybodaeth hawdd ei deall. Roedd y gweithgareddau\u2019n ddifyr a diddorol."}, {"text_idx": "#000013", "text": "Diolch am sesiwn ardderchog. Cwrddais a\u0302\u2019r grw\u0302p myfyrwyr eto ac roedden nhw mor frwdfrydig ....Alla\u2019i ddim cyfleu pa mor werthfawr oedd eich cymorth a\u2019ch cyngor ."}, {"text_idx": "#000015", "text": "Mae cwrs hwn yn darparu gwybodaeth fwy manwl ar sut i wneud eich ysgol, academi neu goleg yn fwy cynhwysol. Mae\u2019n addas ar gyfer staff sydd am wella\u2019u dealltwriaeth o rywedd, hunaniaeth o ran rhywedd a materion trawsrywiol, ac mae\u2019n hanfodol ar gyfer eich Uwch Di\u0302m Rheoli, er mwyn cydymffurfio a\u0302 gofynion deddfwriaethol. Byddwn yn ymdrin a\u0302\u2019r ddeddfwriaeth sy\u2019n greiddiol i faterion trawsrywiol, ac yn defnyddio gweithgareddau rhyngweithiol i edrych ar yr holl faterion sy\u2019n berthnasol i ysgolion, academi\u0308au a cholegau. Ar o\u0302l cwblhau\u2019r sesiwn bydd y cyfranogwyr:"}, {"text_idx": "#000016", "text": "Yn gyfarwydd a\u0302\u2019r ddeddfwriaeth allweddol a\u2019i gofynion ar gyfer ysgolion, academi\u0308au a cholegauYn awyddus i ddefnyddio iaith briodol a chynhwysol yn yr ysgolYn ymwybodol o brofiadau disgyblion LHDT+ a\u2019u hanghenion, yn enwedig mewn achosion o newid rhyweddYn hyderus i adolygu Polisi\u0308au Ymddygiad a Gwrth-fwlio ysgolion, academi\u0308au neu golegau.Wedi\u2019u hysbrydoli i fabwysiadu dull cynhwysol a chyfartal ar draws yr ysgol gyfan."}, {"text_idx": "#000017", "text": "I gael mwy o wybodaeth am ein hyfforddiant yn y gweithle, anfonwch e-bost at director@each.education"}, {"text_idx": "#000019", "text": "Contact us at info@each.education or call 0117 946 7607"}]